ROMÂNIA 

JUDEŢUL PRAHOVA 

ORAŞ BOLDEŞTI-SCĂENI

CONSILIUL LOCAL

H O T Ă R Â R E

- privind constatarea încetării de drept a mandatului de consilier local al domnului Rădulescu Virgil-Mădălin, ca urmare a demisiei, şi vacantarea locului de consilier local
Analizând proiectul de hotărâre înregistrat sub nr. 27/19.02.2025 privind constatarea încetării de drept a mandatului de consilier local al domnului Rădulescu Virgil-Mădălin, ca urmare a demisiei, şi vacantarea locului de consilier local, inițiat de primarul orașului Boldești-Scăeni;

Având în vedere:

-  referatul constatator,  înregistrat sub nr.2824/19.02.2025;

- raportul de specialitate întocmit de compartimentul de resort, înregistrat sub nr. 2825/19.02.2025;

- demisia domnului Rădulescu Virgil-Mădălin, înregistrată sub nr. 2787/19.02.2025;


- dispoziţiile art. 204 din O.U.G. nr. 57/2019 privind Codul administrativ, cu modificările şi completările ulterioare;

- avizul secretarului general înregistrat sub nr. 2826/19.02.2025;       
- avizului comisiei de specialitate nr. 3 – juridică şi de disciplină, organizare proprie şi a aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local;

 În temeiul dispoziţiilor art. 129 alin. (1), art. 139 alin. (1) şi art. 196 alin. (1) lit. a) din O.U.G. nr. 57/2019 privind Codul administrativ, cu modificările şi completările ulterioare, 

Consiliul Local al oraşului Boldeşti-Scăeni, întrunit în şedinţa publică ordinară în data de 25.02.2025, adoptă prezenta hotărâre:


Art. 1. (1) Se constată încetarea de drept a mandatului de consilier local al domnului Rădulescu Virgil-Mădălin, ca urmare a demisiei.

(2) Data încetării de drept a mandatului de consilier local al domnului Rădulescu Virgil-Mădălin este data de 19.02.2025, data înaintării demisiei către primarul oraşului.


Art. 2. Se declară vacant locul ocupat de domnul Rădulescu Virgil-Mădălin în Consiliul Local al oraşului Boldeşti-Scăeni. 


Art. 3. Prezenta hotărâre se comunică, de îndată, Judecătoriei Ploieşti, în vederea validării mandatului supleantului, şi domnului Rădulescu Virgil-Mădălin și se aduce la cunoştinţă publică prin publicarea pe pagina de internet boldesti-scaeni.ro, în secțiunea Monitorul Oficial Local.

